Intră acum și în grupul de
O casă din Baia a ars, miercuri după amiaza, într-un incendiu care a izbucnit de la un cablu electric defect.
Potrivit purtătorului de cuvânt al ISU Suceava, maior Alin Găleată, pompierii militari ai Detașamentului de pompieri Fălticeni, împreună cu lucrătorii Serviciilor voluntare pentru situații de urgență din Cornu Luncii, au intervenit miercuri după amiaza cu patru autospeciale de stingere și o ambulanță SMURD pentru localizarea și lichidarea unui incendiu, izbucnit la o gospodărie din localitatea Baia.
La sosirea echipajelor, ardea generalizat o casă bătrânească, construită din lemn, existând pericolul de propagare la o altă locuință aflată în imediata apropiere.
Incendiul a fost lichidat după o intervenție de peste o oră și jumătate.
În incendiu au ars clădirea de locuit pe o suprafață de aproximativ 100 de metri pătrați, obiecte de mobilier, materiale textile, alte bunuri casnice, documente personale și branșamentul electric cu conductori din aluminiu.
Cauza probabilă de izbucnire a incendiului a fost un scurtcircuit produs la un conductor electric defect.
Din fericire, nu s-au înregistrat victime, iar pompierii au salvat locuința învecinată, cu bunurile aferente.